**PRILOG 1.**

**PLAN**

**pozivanja članova Stožera civilne zaštite Općine Starigrad**

**I.** Ovim planom utvrđuje se postupak pozivanja i aktiviranja kojim se članovi Stožera civilne zaštite Općine Starigrad (u daljnjem tekstu STOŽER) dovode u stanje operativnosti i spremnosti za izvršavanje zadaća civilne zaštite tijekom i izvan redovnog radnog vremena, u slučaju neposredne prijetnje i nastupa okolnosti u kojima je potrebno poduzimati aktivnosti za zaštitu i spašavanje stanovništva, imovine i okoliša na području Općine Starigrad.

**II.** STOŽER se poziva i aktivira kao stručno, operativno i koordinativno tijelo koje pruža stručnu pomoć i priprema akcije spašavanja stanovništva, imovine i okoliša na području Općine Starigrad.

**III.** Redosljed pozivanja članova stožera je slijedeći:

1. Šime Marasović, (zamjenik načelnika Općine Starigrad), Načelnik stožera

2. Ante Marasović, (zapovjednik DVD-a Starigrad), Zamjenik načelnika stožera

3. Ivica Starčević, (predstavnik PUZS-Zadar), član stožera

4. Andrija Milovac, (predstavnik PU Zadarske, policijske postaje Obrovac), član stožera

5. Ante Tomić, (predstavnik HGSS-a), član stožera

6. Roko Jureško, (predstavnik Crvenog križa, djelatnik GDCK Zadar), član stožera

7. Mario Zrilić, ( predstavnik Zavoda zahitnu medicine ZŽ), član stožera

8. Mario Zubčić, (direktor komunalne tvrtke “Argyruntum”), član stožera

9. Franjo Špalj, (glavni nadzornik u JU NP “Paklenica”), član stožera

10. Ante Jukić, ( poslovođa 2 u HEP-u, pogonski ured Nin, ispostava Starigrad), član stožera

**IV.** Stožer civilne zaštite, zbog sastava i načina imenovanja članova, u pravilu se mobilizira na način da se članovi pozivaju na mjesto i u vrijeme navedeno u nalogu nadležnog tijela koje je naložilo mobilizaciju stožera. Mobilizaciju stožera nalaže načelnik stožera odnosno općinski načelnik.

**V**. Svaki član stožera civilne zaštite sudjeluju u radu stožera na način da predstavlja svoju operativnu snagu, sudjeluje u koordiniranju operativnih aktivnosti između različitih operativnih snaga i sudionika sustava civilne zaštite, zapovjednog ili rukovodnog tijela svoje operativne snage i koordinatora na lokaciji, sukladno specifičnostima na mjestu izvanrednog događaja, uputama i zahtjevima načelnika stožera i pravilima struke u području nadležnosti.

**VI.** Članovi stožera civilne zaštite pozivaju se vlastitim kapacitetima i mogućnostima. U radno vrijeme pozivanje se vrši sa službenog telefona iz ureda načelnika, privatnim mobitelom ili osobnim pozivanjem. Izvan radnog vremena pozivanje se vrši s privatnog mobitela ili kućnog telefona.

**VII.** Sastavni dio Plana pozivanja je Odluka o osnivanju i imenovanju načelnika, zamjenika načelnika i članova Stožera civilne zaštite Općine Starigrad i tablica s osnovnim podacima članova STOŽERA.